ওমর আব্দুল্লার বিচ্ছেদের মামলা স্থগিত সুপ্রিমকোর্টে

নয়া দিল্লি: স্ত্রীর সঙ্গে ওমর আব্দুল্লার (Omar Abdullah) আপস নিয়ে চলছে আলোচনা। তাই আপাতত তাঁদের বিবাহ বিচ্ছেদের মামলা স্থগিত সুপ্রিমকোর্টে (Supreme Court)। কেন্দ্রশাসিত জম্মু-কাশ্মীরের (Jammu And Kashmir) মুখ্যমন্ত্রী ওমর আব্দুল্লার সঙ্গে স্ত্রী পায়েলের বিবাহ বিচ্ছেদের মামলার শুনানি স্থগিত। সুপ্রিম কোর্টের নির্দেশ মত দুই পক্ষই আপস আলোচনা অংশ নিচ্ছেন বলে আদালতকে জানানো হয়।

আরও পড়ুন: আজ সুপ্রিম কোর্টে চাকরি বাতিল মামলার শুনানি

দিল্লি হাইকোর্ট ওমরের বিবাহ বিচ্ছেদের আবেদন খারিজ করলে মামলা সুপ্রিম কোর্টে। বিগত ১৫ বছর ধরে দম্পতির বিবাহিত সম্পর্ক নেই বলে দাবি ওমরের। পায়েলের বিরুদ্ধে ওমরের আনা নিষ্ঠুরতার অভিযোগ ভিত্তিহীন ও গ্রহণযোগ্য নয় বলে পারিবারিক আদালতের রায় বহাল হাইকোর্টে।

১৯৯৪ সালে বিবাহিত এই দম্পতির বিবাহ বিচ্ছেদের আবেদন ২০১৬ সালের ৩০ আগস্ট নামঞ্জুর পারিবারিক আদালতে। অপরদিকে, প্রতিমাসে পায়েলকে দেড় লক্ষ এবং দুই সন্তানকে ৬০০০০ টাকা করে খোরপোষের নির্দেশ আদালতের।